Վախն ամենակազմալուծող, ամենավնասաբեր, ամենահակամարդկային զգացումներից է։ Վախեցող հասարակությունը չի կարող ազատվել ստրուկի, ճորտի հոգեբանությունից։ Վախեցող հասարակության հետ ամեն ինչ կարելի է անել եւ անպատիժ մնալ՝ խլել նրա քվեն, զրկել ձայնի իրավունքից, շահագործել ու չվճարել, հալածել ու անպատիժ մնալ։ Սեփական ձեռքով սեփական երկիր կառուցելու, իշխանություն ձեւավորելու իրավունքի դրսեւորումը պետք է սկսվի վախի հաղթահարումից։